open-index/open-wikipedia-markdown huggingface dataset:
ایمیزون الاسٹک کمپیوٹ کلاؤڈ

**ایمیزون الاسٹک کمپیوٹ کلاؤڈ** () جسے عام طور پر اس کے مخفف **ای سی 2** (EC2) کے نام سے جانا جاتا ہے ایمیزون کلاؤڈ کمپیوٹنگ کا مرکزی حصہ ہے جسے ایمیزون ویب سروسز ایک مجازی مشین کے طور پر صارفین ک پیش کرتا ہے جس پر وہ اپنی کمپیوٹر ایپلی کیشنز چلا سکتے ہیں۔ 
**ای سی 2** قابل اضافہ (scalable) اندار میں ایپلی کیشنز کو استعمال کرنے کی ترغیب دیا ہے  جس کے ذریعہ ایک صارف ایمیزون مشین امیج کی تشکیل دے سکتا ہے، جسے ایمیزون "انسٹینس" (instance) کا نام دیتا ہے، جس میں کوئی بھی مطلوبہ سافٹ ویئر شامل ہوں۔
ایک صارف سرور-انسٹینس تشکیل، لانچ یا ختم کر سکتا ہے، جس میں اسے صرف استعمال کے مطابق ادا کرنا ہوتا ہے - لہذا اصطلاح **الاسٹک** یہاں صحیح لاگو ہوتی ہے۔ 
**ای سی 2** صارفین کو "انسٹینس" کے لیے جغرافیایی طور پر کنٹرول فراہم کرتا ہے، تاخیر کی بیش کارکردگی اور اعادئہ کثیر کہ سہولیات میسر ہوتی ہیں۔

نومبر 2010ء میں ایمیزون نے اپنی خوردہ ویب سائٹ کو **ای سی 2** اور ایمیزون ویب سروسز پر تبدیل کر لیا۔

## تاریخ
ایمیزون نے 25 اگست، 2006ء کو ای سی 2 کو پہلے آئیے پہلے پائیے کی بنیاد پر تجرباتی طور پر محدود عوامی استعمال کے لیے پیش کیا۔
16 اکتوبر، 2007ء کو ایمیزون نے اس میں دو نئے "انسٹینس" شامل کا اضافہ کیا (بڑا اور اضافی بڑا)۔
29 مئی، 2008ء میں اس میں مزید دو اضافے کیے گئے ہائی سی پی یو میڈیم اور ہائی سی پی یو اضافی بڑا۔
اب "انسٹینس" کی بارہ اقسام دستیاب ہیں۔

ایمیزون الاسٹک کمپیوٹ کلاؤڈ کرس پنکہیم (Chris Pinkham) کی قیادت میں کیپ ٹاؤن، جنوبی افریقا کی ٹیم نے تیار کیا۔

## انسٹینس اقسام
فروری 2018ء میں مندرجہ ذیل انسٹینس اقسام پیشکش کی گئی ہیں۔

* عمومی مقاصد: ایم 5، ایم 4، ٹی 2
* کمپیوٹ آپٹمائزڈ: سی 5، سی 4
* میموری آپٹمائزڈ: ایکس 1 ای، ایکس 1، آر 4
* تیز رفتار کمپیوٹنگ: پی 3، پی 2، جی 3، ایف 1
* اسٹوریج آپٹمائزڈ: ایچ 1، آئی 3، ڈی 2

اپریل 2018ء کے مطابق "انسٹینس" کے لیے مندرجہ ذیل ادائیگی کے طریقے پیش کیے گئے ہیں۔

* ضرورت کے مطابق: فی گھنٹہ کی ادائیگی
* استعمال کے لیے محفوظ: انسٹینس کرایہ پر حاصل کریں ایک بار ادائیگی پر عارضی فی گھنٹہ سے کم کیمت

## دام
* اپریل 2018ء کو ایمیزون سب سے چھوٹے "نینو انسٹینس" کے لیے $ 0.0058 / گھنٹہ ($ 4.176 / مہینہ) وصول کر رہا تھا۔ 
* ڈیٹا کی منتقلی مفت سے $ 0.12 فی گیگا بائٹ  ہے۔

رسمی قیمت کی فہرست: قیمت

## مفت درجہ
دسمبر 2010ء سے ایمیزون کے نئے صارفین کو مفت وسائل کے کریڈٹس کا بنڈل پیش کیا جا رہا ہے۔
غیر استعمال شدہ کریڈٹس اگلے ماہ استعمال نہیں کیے جا سکتے۔

## قیمتوں کا موازنہ
800px|بدون_چوکھٹا|وسط
800px|بدون_چوکھٹا|وسط
800px|بدون_چوکھٹا|وسط
### موازنہ

## حوالہ جات

## بیرونی روابط
* 

زمرہ:ایمیزون ویب سروسز
زمرہ:کلاؤڈ کمپیوٹنگ
زمرہ:کلاؤڈ کمپیوٹنگ فراہم کنندگان

زمرہ:ویب خدمات
زمرہ:کلاؤڈ پلیٹ فارم
زمرہ:ویکی ڈیٹا سے مطابقت رکھنے والی مختصر تفصیل
زمرہ:کلاؤڈ اسٹوریج
زمرہ:سرور (کمپیوٹنگ)
زمرہ:منقسم کمپیوٹنگ
محمد محسن

**حاجی محمد محسن** () (1732ء – 29 فروری 1812ء) بنگال کے ایک انتہائی معروف مخیر تھے۔ ہوگلی محسن کالج اور ہوگلی امام باڑہ کی تعمیر ان کے قابل ذکر کارنامے ہیں۔ سنہ 1769 اور 70 میں بنگال میں زبردست قحط پڑا، اس قحط میں محمد محسن کا تابناک کردار رہا۔ انھوں نے ہزاروں قحط زدہ افراد کی مدد کی اور جی کھول کر رقم صرف کی۔

## ابتدائی زندگی
محمد محسن کی پیدائش سنہ 1732ء میں ہوگلی، مغربی بنگال میں ہوئی۔ ان کے والد کا نام فیض اللہ اور والدہ کا نام زینب خانم تھا۔ ان کی تعلیم گھر ہی میں ہوئی۔ قرآن، حدیث اور فقہ کی تعلیم حاصل کی۔ بعد ازاں وہ ایشیا کے مختلف ملکوں کے سفر پر روانہ ہوئے۔ اس سفر میں وہ ایران، ترکی اور جزیرۃ العرب بھی گئے۔ حج بھی کیا اور مدینہ، کوفہ، کربلا اور دیگر مقدس مقامات کی زیارت کی۔

## داد و دہش
سفر سے واپسی کے بعد محمد محسن نے اپنی سوتیلی بہن منو جان کی جائداد کا انتظام سنبھال لیا۔ وہ نواب بنگال کے نائب فوجدار مرزا صلاح الدین کی بیوہ تھی۔ انھیں اپنی والدہ زینب کی وراثت سے خاصی جائداد ملی تھی۔ زینب کے پہلے خاوند آغا مطہر کی ہوگلی، جیسور، مرشد آباد اور ناڈیا میں بہت ساری زمینیں تھیں ۔

سنہ 1803ء میں منو جان وفات پا گئیں تو محسن ان کے وارث بنے۔ انھوں نے سنہ 1806ء میں ایک وقف کی بنیاد رکھی اپنی جائداد کو رفاہی کاموں کے لیے وقف کر دیا۔ اس وقت ان کی املاک کا اندازہ ایک لاکھ چھپن ہزار ٹکا لگایا گیا تھا۔ محسن نے اپنی جائداد کا تہائی حصہ تعلیم اور مذہبی پروگراموں کے لیے، چار بٹا نو حصہ معذورین اور بوڑھوں کے لیے اور بقیہ دو بٹا نو حصہ دو متولیوں کے اخراجات کے لیے مختص کیا۔ نیز انھوں نے بیالیس ایکڑ زمین میں سے چالیس ایکڑ زمین گورنمنٹ بی ایل کالج، کھلنا بنگلہ دیش کو دی جو جنوبی بنگلہ دیش کے سب سے پہلا کالج ہے۔

## وفات اور ترکہ
29 نومبر 1812ء کو محسن نے وفات پائی۔

تعلیم کے میدان میں محسن کی زبردست شراکت کی وجہ سے ہندوستان اور بنگلہ دیش میں ان کے نام پر کئی تعلیمی ادارے قائم کیے گئے۔ چنسورہ، مغربی بنگال میں واقع نیو ہوگلی کالج جسے اب ہوگلی محسن کالج کہا جاتا ہے، انہی کا قائم کردہ ہے۔ چٹاگانگ، بنگلہ دیش کے حاجی محمد محسن کالج اور ڈھاکہ یونیورسٹی کے حاجی محمد ہال کے نام بھی انہی کے نام پر رکھے گئے ہیں۔ اسی طرح بنگلادیش بحریہ کے بیس کا نام بھی ان کے نام پر رکھا گیا ہے۔

## حواشی

## حوالہ جات
* Dey, S.C., "Hooghly Past and Present", *The Calcutta Review*, Vol.96, No.191, (January 1893), pp.22-42; No.192, (April 1893), 276-288; Vol.97, No.193, (July 1893), pp.71-81; No.194, (October 1893), 340-366;Vol.98, No.195, (January 1894), pp.152-170; Vol.99, No.197, (July 1894), pp.153-164; Vol.104, No.208, (April 1897), pp.355-373.

## بیرونی روابط

زمرہ:1732ء کی پیدائشیں
زمرہ:1812ء کی وفیات
زمرہ:بھارتی مخیرین
زمرہ:ضلع ہوگلی کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:اٹھارویں صدی کی بنگالی شخصیات
زمرہ:بنگالی مسلمان
زمرہ:بنگالی معلمین
زمرہ:بنگالی شخصیات
زمرہ:بھارتی اسکولوں و کالجوں کے بانیان
زمرہ:بھارتی سماجی کارکن
زمرہ:مغربی بنگال کے سماجی کارکن
زمرہ:ہندوستان کے سماجی مصلحین
زمرہ:بنگال پریذیڈنسی کی شخصیات
رس خان

**رس خان** (پیدائش 1548ء) ایک ایسے مسلمان شاعر جو بھگوان کرشن کے پیروکار (بھکت) تھے۔ ان کا پیدائشی نام سید ابراہیم تھا اور امروہہ میں رہا کرتے تھے۔ رس خان ان کا قلمی نام تھا۔ ابتدائی برسوں میں وہ کرشن کے پیروکار بن گئے تھے اور اس مذہب کی تعلیم انھوں نے گوسوامی وٹھل ناتھ سے حاصل کی تھی۔ بعد ازاں انھوں نے ورنداون کو اپنا وطن بنا لیا اور زندگی بھر وہیں رہے۔

رس خان بھگوان کرشن کو سب سے طاقت ور اور عظیم تر مانتے تھے۔ سنہ 1628ء میں ان کی وفات ہوئی۔ متھرا سے چھ میل دور مشرق میں واقع مہابن میں ان کی مزار موجود ہے۔

## سوانح
محققین ان کے سنہ پیدائش پر متفق نہیں ہیں۔ ایک گروہ کا خیال ہے کہ 1614 یا 1630 میں ان کی پیدائش ہوئی جبکہ مشرا بندھو کا کہنا ہے کہ رس خان 1558ء میں پیدا ہوئے اور 1628ء میں وفات پائی۔ بیشتر محققین کا خیال ہے کہ رس خان ایک پٹھان سردار تھے جو کابل، افغانستان میں پیدا ہوئے۔ ہزاری پرساد دویدی نے اپنی کتاب میں لکھا ہے کہ رس خان کا پیدائشی نام سید ابراہیم اور خان ان کا لقب تھا۔ وہ ایک جاگیردار کے بیٹے تھے اور جوانی تک وہ بڑی آسائشوں میں رہے۔

انھوں نے اعلی تعلیم حاصل کی۔ رس خان ہندوستانی اور فارسی دونوں زبانوں سے واقف تھے۔ رس خان نے بھاگوت پران کا ترجمہ فارسی میں کیا تھا۔ ان کا مزار جمنا ندی کے پاس گوکل میں انتہائی پر سکون جگہ پر واقع ہے۔ کرشن کے معتقدین زیارت کے لیے وہاں حاضر ہوتے ہیں۔

## شاعری
رس خان کی شاعری کا محور بھگوان کرشن ہے۔ کرشن کی لیلائیں جیسے بال لیلا، چیر ہرن لیلا، کنج لیلا، راس لیلا، پن گھٹ لیلا اور دان لیلا رس خان کے پسندیدہ موضوعات تھے۔ ان کے علاوہ رس خان نے شنکر، گنگا اور ہولی کے تہوار پر بھی نظمیں لکھی ہیں۔

## حوالہ جات

## بیرونی روابط
* رس خان کویتا کوش پر (ہندی)

زمرہ:اسلام سے ہندومت قبول کرنے والی شخصیات
زمرہ:بھارتی مرد شعرا
زمرہ:بھکتی تحریک
زمرہ:سترہویں صدی کے ہندوستانی شعرا
زمرہ:ضلع متھرا کی شخصیات
زمرہ:کابل کی شخصیات
زمرہ:ہندی شعرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:سترہویں صدی کے مرد مصنفین
زمرہ:سترہویں صدی ک قلمی نام استعمال کرنے والے مصنفین
زمرہ:کابل کے مصنفین
ہوگلی محسن کالج

**ہوگلی محسن کالج** کی ابتدا 1 اگست 1836ء کو ہوئی۔ اس کالج کے بانی حاجی محمد محسن نے اس کالج سمیت متعدد خیراتی کاموں کے لیے اپنی جائداد وقف کر دی تھی۔ ابتدا میں اس کالج کا نام "نیو ہوگلی کالج" تھا، کالج کی صد سالہ سالگرہ پر اس کا نام ہوگلی محسن کالج کر دیا گیا۔ سنہ 1857ء میں جب کلکتہ یونیورسٹی کا قیام عمل میں آیا تو اس کالج نے کلکتہ یونیورسٹی سے الحاق کر لیا۔ سنہ 1960ء میں بردوان یونیورسٹی کے قیام کے بعد محسن کالج اس سے ملحق ہو گیا۔

## درجہ بندی
حال ہی میں نیشنل اسیسمنٹ اینڈ ایکریڈٹیشن (ناک) نے ہوگلی محسن کالج کو بی پلس پلس کا درجہ دیا ہے۔ یہ کالج یونیورسٹی گرانٹس کمیشن (یو جی سی) کی جانب سے بھی تسلیم شدہ ہے۔ حکومت ہند کے محکمہ حیاتیاتی ٹیکنالوجی نے اسے "اسٹار کالج" کا درجہ دیا ہے۔

## مشہور فضلا
* بنکم چندر چٹوپادھیائے، نغمہ نگار اور مصنف
* دویجندر لال رائے، مصنف
* سنجیو چندر چٹوپادھیائے، مصنف
* مظفر احمد، سیاست دان
* کنئی لال، انقلابی
* برہما باندھو اپادھیائے، عالم الہیات

## حوالہ جات

## بیرونی روابط
*ہوگلی محسن کالج

زمرہ:1836ء میں قائم ہونے والے تعلیمی ادارے
زمرہ:ہندوستان میں 1836ء کی تاسیسات
عابد علی (اداکار)

**عابد علی** ایک پاکستانی ٹیلی ویژن اداکار تھے جنھوں نے لالی وڈ اور بالی وڈ فلموں میں بھی کام کیا تھا۔

عابد علی 29 مارچ 1952 کو کوئٹہ میں پیدا ہوئے تھے، عابد علی کو امجد اسلام امجد کے لکھے ہوئے وارث ڈرامہ سے شہرت حاصل ہوئی، انھوں نے سینکڑوں ٹیلی ویژن ڈراموں اور درجنوں فلموں میں اداکاری کے جوہر دکھائے۔

عابد علی حالیہ ریلیز ہونے والی فلم ہیر مان جا سنیما گھروں کی زینت بنی ہوئی ہے جس میں حریم فاروق اور علی رحمان نے مرکزی اداکار کیا ہے۔

عابد علی نے اے آر وائی ڈیجیٹل کے ڈرامے ’ٹوٹے ہوئے تارے‘ میں جلوہ گر ہوئے تھے جس میں نعمان اعجاز نے مرکزی کردار ادا کیا تھا۔

صدر پاکستان نے 1985 میں عابد علی کو پرائڈ آف پارفامنس سے نوازا۔ عابد علی حکمران جماعت پاکستان تحریک اںصاف (پی ٹی آئی) سے وابستہ تھے۔



## بیرونی روابط
* 

زمرہ:1952ء کی پیدائشیں
زمرہ:اردو سنیما میں مرد اداکار
زمرہ:پاکستانی اداکار سیاست دان
زمرہ:پاکستانی مرد فلمی اداکار
زمرہ:پاکستانی مرد ٹیلی ویژن اداکار
زمرہ:پاکستانی ٹیلی ویژن ہدایت کار
زمرہ:پنجابی شخصیات
زمرہ:پنجاب، پاکستان کے اداکار
زمرہ:تمغائے حسن کارکردگی وصول کنندگان
زمرہ:کوئٹہ کی شخصیات
زمرہ:نگار اعزاز جیتنے والی شخصیات
زمرہ:ہم ایوارڈز جیتنے والی شخصیات
بھنوری دیوی

**بھنوری دیوی** بھارت کی ریاست راجستھان میں بہ طور ساتھن کام کر چکی ہے۔ وہ مختلف فلاحی اور خواتین کے مفاد کے کام کاج کا حصہ رہ چکی ہے اور اپنے ان کاموں کی وجہ سے اچھی خاصی شہرت بھی کما چکی ہے۔ مگر بہ طور ساتھن کام کرتے ہوئے وہ ایک کم عمر لڑکی کی شادی رکوانے کی کوشش کی تھی۔ اس کوشش پر کئی لوگوں کو غصہ آیا تھا اور اس کے گاؤں میں اعلٰی ذات کے لوگوں نے اس کی آبرو ریزی کر ڈالی تھی۔ یہی وجہ سے بھنوری دیوی سرخیوں میں چھا گئی اور کافی جد و جہد کے بعد اس کے خاطیوں کو سزا دے کر اس کے ساتھ انصاف کا معاملہ کیا گیا تھا۔

## ناگہانی واقعہ
22 ستمبر 1996ء کو ان کے ساتھ یہ بھیانک یہ ناخوش گوار واقعہ پیش آیا۔ ایک ایک شام وہ اپنے کھیت میں اپنے شوہر کے ساتھ کام کر رہی تھی۔ اسی وقت ان کے گاؤں کی اعلٰی ذات سے وابستہ پانچ افراد آئے اور اس کے شوہر کو لاٹھی سے پیٹنے لگے۔ وہ لوگ بھنوری کی مداخلت، بچانے کی کوشش اور رحم کی درخواست سے بالکل ہی بے پروا تھے۔ وہ صرف مار پیٹ پر آمادہ تھے۔ جب یہ معاملے کی شدت میں کوئی کمی نہیں ہوئی، تب بھنوری نے جس قدر اس سے ممکن ہو سکا، شوہر کو بچانے خود آگے آ گئی۔ اب یہ لوگ بھنوری پر ہی غصے میں آ گئے۔ بالآخر ان لوگوں نے شوہر کو مار کر گرا دیا اور ان تین لوگوں میں سے دو نے بھنوری دیوی کی آبرو ریزی کر ڈالی۔ یہ واقعے ایک کم سنی کی شادی روکنے کی کوشش کا انتقام تھا جس میں بھنوری نے اہم کردار نبھایا تھا۔

## مجرمین کا سیاسی اثر و رسوخ
اس معاملے میں کئی با اثر و رسوخ شخصیات وابستے تھے۔ اس وجہ سے پولیس میں ایف آئی آر درج کرواتے ہوئے کوئی فرد جرم تیار کرنا یا کوئی کارروائی کروانا بھنوری دیوی کے لیے فوری ممکن نہیں تھا۔ بسی اسمبلی حلقے سے وابستہ بھارتیہ جنتا پارٹی کے ایم ایل اے کنہیا لال مینا نے تو ان خاطیوں کی تائید میںریالی بھی نکالی تھی۔ اس میں کئی خاتون قائدین بھی شامل تھیں۔ اس ریالی میں مجرمین کے حق میں اور بھنوری دیوی کی مذمت میں جم کر نعرے لگائے گئے۔

## نتیجہ
بھنوری دیوی کے کپڑوں، اس کے رحم وغیرہ پر کسی بھی پانچ ملزمین کا نطفہ نہیں ملا، حالانکہ یہ سیال مادہ اس کے شوہر کے نطفے سے بھی میل نہیں کھایا تھا۔ اس طرح ملزمین بری ہو گئے۔

تاہم بھنوری دیوی کو *نیرجا بھنوٹ انعام* سے نوازا گیا تھا۔ یہ انعام کے ساتھ انھیں ایک لاکھ روپیے، ایک طلائی ٹروفی اور ایک توصیفی سند ملی۔ یہ انعام انھیں بھارت کے سابق صدر انتخابی کمیشن ٹی این سیشن نے دیا تھا۔

## حوالہ جات

زمرہ:بقید حیات شخصیات
زمرہ:بھارت میں عصمت دری
زمرہ:دلت فعالیت پسند
زمرہ:راجستھان میں جرم
زمرہ:بھارتی فعالیت پسند خواتین
زمرہ:بیسویں صدی کی بھارتی خواتین
زمرہ:بیسویں صدی کے بھارتی معلمین
زمرہ:بھارتی خواتین سماجی کارکنان
زمرہ:بیسویں صدی کی بھارتی شخصیات
زمرہ:سماجی کارکن
زمرہ:راجسھتان کے معلمین
زمرہ:بیسویں صدی کی معلمات
زمرہ:ویکی ڈیٹا سے مطابقت رکھنے والی مختصر تفصیل
وٹھل ناتھ

**وٹھل ناتھ** (1516ء – 1588ء) جو **گوسوامی** اور **گوسائیں جی** کے نام سے معروف ہیں، ایک ہندوستانی فلسفی اور ہندو مت کے پشٹی مارگ فرقے کے بانی ولبھاچاریہ کے چھوٹے فرزند تھے۔

## اسما
وٹھل ناتھ کو سنسکرت میں وٹھل ناتھا پڑھا جاتا ہے۔ ان کے دیگر اسما میں ”وٹھلیشور“، ”وٹھل دِکشِت“ اور ”اگنی کمار“ شامل ہیں۔ وہ ”گوسوامی“ (یا گوسائیں جی) کے خطاب سے بھی مشہور ہیں۔

## ابتدائی زندگی
وٹھل ناتھ کی پیدائش سنہ 1516ء کے آس پاس (1515ء اور 1518ء کے درمیان میں) ہوئی۔ وہ ولبھاچاریہ کے دوسرے بیٹے تھے۔ وٹھل ناتھ کے معتقدین انھیں پنڈھرپور کے بھگوان وٹھل کا اوتار سمجھتے ہیں۔ پندرہ برس کی عمر تک وہ اپنے والد کے زیر سایہ رہے اور بعد ازاں اپنے والد ہی کے ایک شاگرد دامودر داس کی زیر تربیت نشو و نما پائی۔

وٹھل ناتھ ویدوں اور برہم ستر کے ماہر اور میمانسا فلسفہ میں ید طولیٰ رکھتے تھے۔ انھوں نے نیائے کی تعلیم نودویپ میں حاصل کی تھی۔

## مذہبی سرگرمیاں
اپنے والد ولبھاچاریہ کی وفات (1530ء)، اپنے بڑے بھائی گوپی ناتھ اور ان کے فرزند پرشوتم (1550ء) کی وفات کے بعد وٹھل ناتھ اپنے والد کے بنائے ہوئے فرقے کے مرکزی رہنما کے طور پر ظاہر ہوئے۔ ابتدا میں انھیں فرقے کے دوسرے رہنماﺅں کی جانب سے مخالفت کا سامنا تھا جن میں شری ناتھ جی مندر کے ناظم کرشن داس قابل ذکر ہیں۔

کرشن داس نے اپنے نجی تنازعات کی بنا پر وٹھل ناتھ کا مندر میں داخلہ ممنوع قرار دے دیا تھا لیکن بعد میں انھوں نے مصالحت کرلی، وٹھل ناتھ نے بھی انھیں معاف کرکے گووردھن مندر کا ناظم بنا دیا۔

وٹھل ناتھ زندگی بھر اپنے والد کی تعلیمات کی اشاعت کرتے رہے، اسی سلسلہ میں گوکل میں ایک مذہبی مرکز بھی قائم کیا۔

## تحریریں
ٹھل ناتھ کی تحریر کردہ کتابوں میں انو بھاشیہ، یمُناشٹک، سبھودھنی کی ٹیکا، ودن منڈل، بھکتی نرنے اور شرنگار رس منڈن مشہور ہیں۔

## حوالہ جات

### کتابیات

* 
* 
* 
* 

زمرہ:1516ء کی پیدائشیں
زمرہ:1588ء کی وفیات
زمرہ:سنسکرت مصنفین
زمرہ:ہندوستان میں 1516ء
زمرہ:وارانسی کے اسکالر
زمرہ:سولہویں صدی کے ہندو مذہبی رہنما
زمرہ:بھکتی تحریک
اگھور ناتھ گپتا

**اگھور ناتھ گپتا** () (1841ء – 1881ء) بدھ مت کے عالم اور برہمو سماج کے اولین مبلغوں میں سے ایک تھے۔ اگھور ناتھ کی قبل از وقت موت کے بعد انھیں ان کی پاک باز مذہبی زندگی کے اعزاز میں سادھو کے خطاب سے نوازا گیا۔ سیواناتھ شاستری ان کے متعلق یوں رقمطراز ہیں: "ان کی بے لوث عاجزی، گہری روحانیت اور والہانہ وابستگی برہمو سماج کے اراکین کے لیے ایک نئے انکشاف کی مانند تھے۔"

## تشکیلی دور
اگھورناتھ کی پیدائش ناڈیا کے شانتی پور میں ہوئی۔ ان والد کا نام جادَو چندر رائے تھا۔ اگھورناتھ بارہ برس کے تھے کہ ان کے والد کا سایہ سر سے اٹھ گیا۔ ان کی ابتدائی تعلیم اس دور کی روایتی تعلیم گاہوں یعنی پاٹھ شالا میں ہوئی۔ بعد ازاں جب وہ سنسکرت کالج میں حصول تعلیم کے لیے کلکتہ پہنچے تو دیویندر ناتھ ٹیگور اور کیشب چندر سین سے خاصے متاثر ہوئے، اسی تاثر کا نتیجہ تھا کہ انھوں نے جلد ہی برہمو سماج کی رکنیت اختیار کر لی۔

اگھورناتھ کی تحریک و ترغیب پر ان کے ہم وطن بیجوئے کرشن گوسوامی بھی برہمو سماج میں داخل ہوئے اور یوں اگھور ناتھ برہمو سماج کے اولین مبلغوں میں شامل ہو گئے۔ برہمو سماج سے ان کی والہانہ وابستگی اور خلوص کا اندازہ اس سے لگایا جا سکتا ہے کہ انھوں نے انتہائی سخت اور صبر آزما حالات میں بھی برہمو سماج کا علم تھامے رکھا۔

اپنی نجی زندگی وہ گوشت وغیرہ سے سخت پرہیز کرتے اور زیادہ تر وقت پوچا پاٹ میں صرف کرتے تھے۔ سنہ 1863ء میں انھوں نے دوسری ذات کی ایک بیوہ بچی سے شادی کی۔

## تبلیغ
برج سندر متر نے سنہ 1857ء میں ڈھاکہ میں ایک گھر خرید کر وہاں برہمو سماج شروع کیا تھا، پھر سنہ 1863ء میں اسی جگہ پر ایک برہمو سماج اسکول بھی اغاز کیا۔ اگھور ناتھ ایک مبلغ استاد کی حیثیت سے اسکول میں آئے اور تقریباً دس ماہ قیام کیا۔ اگھور ناتھ سے متاثر ہو کر برہمو سماج میں شامل ہونے والوں میں بانگا چندر رائے اور بھوبن موہن سین قابل ذکر ہیں۔ سنہ 1865ء میں کیشب چندر سین نے ڈھاکہ کا سفر کیا جہاں برہمو سماج کے اثرات بڑھ رہے تھے اور ساتھ ہی مشکلات بھی دوچند ہو گئی تھیں۔

## حوالہ جات

زمرہ:1841ء کی پیدائشیں
زمرہ:1881ء کی وفیات
زمرہ:انیسویں صدی کے ہندوستانی اسکالر
زمرہ:برہمو شخصیات
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:سنسکرت کالج کے فضلا
زمرہ:ضلع ندیا کی شخصیات
زمرہ:کولکاتا کے اسکالر
ہریکے پتن

**ہریکے پتن**  بھارت کے صوبہ پنجاب میں ترن تارن صاحب اور فیروزپور کی حدود سے متصل ایک جھیل ہے جس سے متصل اُس کا نشیبی و زرخیز دلدلی علاقہ بھی موجود ہے۔

زمرہ:بھارت کے دلدلی علاقہ جات
زمرہ:پنجاب، بھارت کی جھیلیں
زمرہ:امرتسر میں سیاحتی مقامات
زمرہ:بھارت میں رامسر مقامات
مدکی

**مدکی** بھارت کے صوبہ پنجاب کے ضلع فیروزپور میں واقع ایک بستی ہے۔

## تاریخ
مدکی میں پہلی اینگلو سکھ جنگ کی پہلی لڑائی جنگ مدکی 18 دسمبر 1845ء کو لڑی گئی تھی۔

زمرہ:فیروزپور ضلع کے شہر اور قصبے
شیو مندر جوہی

**شیو مندر جوہی**  جوہی شہر، تحصیل جوہی، ضلع دادو، سندھ پاکستان میں واقع ہے جس کے متعلق مؤرخین کا خیال ہے کہ یہ مندر 200 برس پرانا ہے۔

## تاریخ
مؤرخین کے مطابق شیو مندر جوہی تقریباً 1850ء کی دہائی میں تعمیر ہوا۔ مقامی طور پر یہ مندر **قُبی** سے مشہور ہے دراصل مندر کی ایک گنبذ نما تعمیر بہت بلند ہے جس وجہ سے لگتا ہے کہ یہ مندر قُبی کے نام مشہور ہوا۔

## تعمیر
یہ مندر طرز تعمیر میں منفرد اور مختلف ہے۔ مندر کے دو گنبد نما تعمیر کردہ حصے ہیں۔ ایک گنبذ نما تعمیر بہت بلند ہے جو تقریبن 70 فٹ بلند ہے اور دوسرا گنبد نما حصا یا گنبد چھوٹا اور گول ہے۔ مندر میں داخل ہونے کے لیے چار دروازے تھے جن میں سے دو بند ہو چکے ہیں۔ مندر کی تعمیر میں لوہے، سیمنٹ اور چن کے پتھر (چیرولی) سے بنائے ہوئے مصالحے کا استعمال کیا گیا ہے۔ مندر کی گنبد نما گول تعمیر پر مجسمے بنے ہوئے تھے جو اب نیم حالت میں نظر آتے ہیں۔ اس طرح مجسمے بلند گنبد نما تعمیر میں بھی نظر آتے ہیں۔ یہ مجسمے تقسیم ہند کے بعد ضائع ہو گئے۔ اس مندر کی طرزِ تعمیر ہندوستان اور نیپال میں موجود مندروں سے ملتی جلتی ہے۔ مندر کااحاطہ بہت بڑا تھا اور اس میں 35 کمرے تھے۔ اس کے علاوہ مندر کو چاردیواری یا کمپاؤنڈ وال بھی تھا۔

## نقش نگاری
مندر کے باہر اور اندر دیواروں پر نقش نگاری موجود ہیں۔ اندر دیواروں پر شوا، کرشنا اور وشنو کے اوتاروں اور وشنو کے ظہورات کی نقش نگاری کی گئی ہے۔ اس کے علاوہ شو کے بیل یا نندی، ہندو مذہب کے روایات کے مطابق جن اور بھُوتوں، سپیروں، بیل، گائیں،ازدہا ناگ، کبوتر، عورتوں، مرلی یا پنجی، پریوں، پھولوں اور درختوں کی نقش نگاری کی گئی ہے۔

## محل وقع
شیو مندر جوہی دادو شہر سے 17 کلومیٹر مغرب میں کاچھو کے نزدیک جوہی شہر میں ہے۔ دراصل مندر جوہی شہر کے جنوب میں تھا مگر آج کل شہر کے مرکز میں ہے۔

## حوالہ جات

زمرہ:پاکستان میں مندر
زمرہ:پاکستان میں ہندو مندر

زمرہ:سندھ میں سیاحت
زمرہ:سندھ میں مذہب
زمرہ:سندھ میں ہندو مندر
زمرہ:ضلع دادو
زمرہ:پاکستان کے نامکمل مضامین
مجیدیہ بانو

**مجیدیہ بانو**  ایک بھارتی نژاد مسلمان باڈی بلڈر خاتون ہے جو مقابلوں میں حجاب پہن کر شرکت کرنے کی وجہ سے حجابی باڈی بلڈر کے نام سے جانی جاتی ہے۔

## ابتدائی حالات زندگی
مجیدیہ بانو کی پیدائش اور اس کی پرورش بھارت کی ریاست کیرلا کے اورکاٹیری گاؤں، کوزی کوڈ ضلع میں ہوئی تھی۔ چوں کہ اس کا تعلق ایک روایتی مسلمان گھرانے سے ہے، اس لیے اس کے لیے سماج کی کئی بندشوں سے ہو کر گزرتے ہوئے کھیل کود سے تعلق خاتون بننا پڑا۔ وہ ابتدا میں پور لفٹنگ میں مہارت حاصل کی، پھر آگے چل کر اس نے باڈی بلڈنگ کا رخ کیا۔

## باڈی بلڈنگ کی دنیا سے وابستگی
پور لفٹنگ سے گہری وابستگی کی وجہ سے وہ اتفاقی طور پر باڈی بلڈنگ سے متعارف ہوئی۔ اسے باڈی بلڈنگ سے جھجک بھی تھی کیوں کہ اس کا خیال تھا کہ اس کے لیے جسم کی نمائش ضروری ہوگی۔ مگر اس کے افغان-امریکی نژاد شوہر احمد کوہان علی زئی نے ہی سب سے پہلے اسے مشورہ دیا کہ وہ اس زمرے اپنی قسمت آزمائے۔ شوہر نے کئی مصری اور دیگر مسلمان ممالک کی خواتین کا حوالہ دیا جو حجاب پر عمل آوری کے ساتھ ساتھ باڈی بلڈنگ میں بھی مشاق ہیں۔

## تعلیم
مجیدیہ بیچلر آف ڈینٹل سائنس کے آخری سال کی طالبہ ہے۔ وہ عالمی مقابلوں میں حصہ لینا چاہتی ہے۔ اس کے علاوہ وہ ایک اچھی ڈاکٹر بن کر سماج کی خدمت کرنا چاہتی ہے۔

## اعزازات
* مجیدیہ 2018ء میں مسٹر کیرلا باڈی بلڈنگ مقابلے میں خواتین کا خطاب جیت چکی ہے۔
* کیرلا کی پور لفٹنگ ایسوسی ایشن کی جانب سے اب تک تین بار مجیدیہ کو ریاست کی طاقت ور تر عورت کے خطاب سے نوازا گیا۔

## حجاب کے بارے میں رائے
مجیدیہ حجاب پہن کر مقابلوں میں آرام سے حصہ لے سکتی ہے۔ وہ اس سہولت اور ملنے والے مواقع کے لیے اپنے ماں باپ اور شوہر کی مشکور ہے۔ مجیدیہ دوسری بھارتی پردہ دار خاتون ہے جو کھیل کود میں، خاص طور جسمانی ورزش اور پہلوانی سے جڑے میدان میں نام کما رہی ہے۔ اس سے قبل ایک اور مسلمان خاتون شاہین انصاری اپنی کراٹے کی مہارت اور اس فن سپاہ گری میں غیر معمولی مظاہرے کے لیے شہرت حاصل کر چکی ہیں۔ حجاب کے ساتھ وہ پہلی بھارتی خاتون رہی ہیں جو کراٹے عالمی چیمپئن شپ، لینتز، آسٹریا میں کراٹے ریفری بنا دی گئی ہیں۔

## مزید دیکھیے
* شاہین انصاری

## حوالہ جات

زمرہ:1995ء کی پیدائشیں
زمرہ:بقید حیات شخصیات
زمرہ:کیرلا کی شخصیات
زمرہ:بھارتی خواتین کھلاڑی
گرش چندر سین

**گرش چندر سین** (1835ء – 15 اگست 1910ء) بنگال کے ایک مذہبی محقق، مترجم اور برہمو سماج کے مبلغ تھے۔ انھوں نے سنہ 1886ء میں قرآن کا بنگالی زبان میں ترجمہ کیا، یہ بنگالی زبان میں قرآن کا پہلا ترجمہ تھا۔

## ابتدائی زندگی
گرش چندر سین کی پیدائش بنگلہ دیش کے ضلع ناراین گنج میں واقع پنچودنا گاؤں میں ہوئی۔ انھوں نے ابتدائی تعلیم ڈھاکہ کے پوگوز اسکول میں حاصل کی۔.

گرش چندر نے صحافتی اور ادبی سرگرمیوں میں حصہ لینے سے قبل کچھ عرصے میمین سنگھ ضلع اسکول میں بھی پڑھا۔ ابتدائی عمر ہی میں انھوں نے فارسی اور سنسکرت زبانیں سیکھ لی تھیں اور میمین سنگھ میں ڈپٹی مجسٹریٹ کے یہاں کاپی رائٹر کی ملازمت کرتے رہے۔ بیجوئے کرشن گوسوامی اور کیشب چندر سین کی توجہات اور ترغیبات سے وہ برہمو سماج سے متاثر ہوئے اور سنہ 1871ء میں انھوں نے برہمو سماج میں شمولیت اختیار کر لی۔ بعد ازاں اس کی تبلیغ کے لیے گرش چندر نے ہندوستان اور برما کا سفر کیا۔

سنہ 1869ء میں کیشب چندر سین نے اپنے مبلغین میں سے چار افراد کو منتخب کیا اور ان چاروں کو دنیا کے چار قدیم مذاہب کے محقق کا درجہ دیا۔ گرش چندر اسلام کے مطالعے کے لیے منتخب کیے گئے تھے۔

گرش چندر تمام مذاہب کی بنیادوں کے اتحاد کے قائل تھے۔ منتخب ہونے کے بعد انھوں نے اپنے آپ کو اسلام کے مطالعے میں مصروف کر لیا۔ سنہ 1876ء میں عربی زبان سیکھنے اور اسلامی ادب اور اسلامی متون کی تعلیم حاصل کرنے کی غرض سے وہ لکھنؤ گئے۔ پانچ برس (1881-86) کے طویل مطالعے کے بعد انھوں نے قرآن کا بنگالی زبان میں پہلا ترجمہ پیش کیا۔

## تصنیفات
گرش چندر سین نے بنگالی زبان میں کل بیالیس کتابیں شائع کیں۔ پانچ سوال کے مطالعہ کے بعد انھوں نے بنگالی زبان میں قرآن کا پہلا ترجمہ پیش کیا۔ نیز سنہ 1892ء میں مشکاۃ المصابیح کا تقریباً نصف ترجمہ شائع کیا۔ انھوں نے فارسی زبان سے گلستان، بوستان اور دیوان حافظ کا بھی بنگالی میں ترجمہ کیا۔

## حوالہ جات

زمرہ:1835ء کی پیدائشیں
زمرہ:1910ء کی وفیات
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:عربی زبان کے مترجمین
زمرہ:ہندومت اور اسلام
زمرہ:برہمو شخصیات
زمرہ:کولکاتا کے اسکالر
زمرہ:انیسویں صدی کے ہندوستانی اسکالر
زمرہ:بنگالی ہندو
زمرہ:انیسویں صدی کی بنگالی شخصیات
زمرہ:بیسویں صدی کی بنگالی شخصیات
زمرہ:بنگالی مصنفین
زمرہ:بھارتی محققین
زمرہ:بھارتی مترجمین
زمرہ:مغربی بنگال کے مصنفین
زمرہ:ضلع نارسینگدی کی شخصیات
ادریس حسن لطیف

تصغیر|ادریس حسن لطیف ایک چیتے کے ساتھ
ایئر چیف مارشل **ادریس حسن لطین** (9 جون 1923 – 30 اپریل 2018) سابق سربراہ بھارتی فضائیہ تھے، لطیف نے بطور چیف آف ایئر سٹاف 1978ء تا 1981ء تک خدمات سر انجام دیں۔ ریٹائرڈ منٹ کے بعد، انھوں نے بطور گورنر ریاست مہاراشٹر (1982–85) رہے اور اس کے بعد فرانس میں بھارتی سفیر رہے (1988ء تک)۔ وہ پہلے اور اب تک کے واحد مسلمان تھے جو بھارتی فضائیہ یا کسی بھی بھارتی عسکری شاخ کے چیف بنے۔

## ابتدائی زندگی اور تعلیم
ادریس حسن کی پیدائش حیدر آباد، آندھرا پردیش میں 1923ء میں ہوئی، ان کے والد حسن لطیف سابق ریاست حیدرآباد میں چیف انجنینئر تھے۔ ثانوی تعلیم نظام کالج، حیدرآباد سے اور گریجویٹ ڈیفنس سروس سٹاف کالج اور نیشنل ڈیفنس کالج سے کیا۔

## پیشہ ورانہ زندگی
ادریس لطیف 1942ء میں رائل انڈین ایئر فورس میں کمشن سے بھرتی ہوئے اور دوسری جنگ عظیم کے محاذ راکھائن ریاست میں جاری برما مہم کا حصہ بنے۔ بعد ازاں، وہ انڈونیشیا بھیجے جانے والے اس مشاورتی گروہ کے رکن بنے، جو انڈونیشا میں جیٹ لڑاکا طیاروں کی شروعات میں کے لیے تھا۔ لطیف نے بطور ایئر ڈیفنس کمانڈر اور ایسٹرن ایئر کمانڈ میں بطور سینئر ایئر سٹاف آفیسر خدمات سر انجام دیں۔ 1961ء تا 19656ء تک ادریس لطیف نے واشنگٹن ڈی سی میں بھارتی سفارت خانے میں بطور ایئر اتاشی کام کیا۔ پاک بھارت جنگ 1971ء کے دوران میں اسسٹنٹ چیف آف دی ایئر سٹاف (پلان) رہے۔

1971ء میں ان کو عسکری خدمات کے اعتراف میں تمغائے پرم وِشِشٹ سیوا  عطا کیا گیا۔ 1974ء میں لطیف ادریس کو ایئر مارشل کے عہدے پر ترقی مل گئی۔ اور ان کی تعنیاتی بطور ایئر آفیسر ان چارج ایڈمنسٹریشن، فضائیہ کے صدر دفتر میں ہوئی۔ 1975ہ میں پٹنہ سیلاب کے دوران میں فضائیہ کی امدادی کارروائیوں کی قیادت کی۔ 1977ء میں لطیف ادریس کو نائب چیف آف ایئر سٹاف بنا دیا گیا اور 1 ستمبر 1978ء کو لطیف کو چیف آف ایئر سٹاف بنا دیا گیا۔ وہ اس عہدے کے حامل واحد بھارتی مسلمان ہیں۔

## ذاتی زندگی
ادریس کی شادی معروف سماجی کارکن اور مصنفہ بلقیس سے ہوئی۔

## مزید دیکھیے
* بلقیس ادریس لطیف

## حوالہ جات

زمرہ:1923ء کی پیدائشیں
اپریل
زمرہ:بھارت کے سفرا برائے فرانس
زمرہ:بھارتی اسماعیلی
زمرہ:بھارتی سفارتکار
زمرہ:سلیمانی بوہرے
زمرہ:ہندوستانی فضائیہ کے افسران
زمرہ:مہاراشٹر کے گورنر
زمرہ:طیب جی خاندان
ڈیوڈ ہیئر (مخیر)

**ڈیوڈ ہیئر** (1775ء – 1842ء) اسکاٹ لینڈ کے ایک گھڑی ساز اور بنگالی مخیر تھے۔ انھوں نے کلکتہ میں متعدد تعلیمی ادارے قائم کیے جن میں ہندو کالج اور ہیئر اسکول شہرہ آفاق ہیں نیز پریزیڈنسی کالج کے قیام میں بھی بھرپور تعاون کیا۔

## ابتدائی زندگی
ڈیوڈ ہیئر اسکاٹ لینڈ میں سنہ 1775ء میں پیدا ہوئے۔ گھڑی سازی کے میدان میں اپنی قسمت چمکانے کے لیے سنہ 1800ء میں ہندوستان آئے۔ یہاں ڈیوڈ کا کاروبار تو چل نکلا لیکن ان کا ذہن مقامی باشندوں کی بدحالی کی وجہ سے منتشر رہنے لگا۔ چنانچہ انھوں نے دوسروں کے برعکس یہیں رہنے اور ہندوستان کی ترقی کے لیے اپنے آپ کو وقف کرنے کا فیصلہ کر لیا۔ وہ کوئی مبلغ نہیں تھے کہ لوگوں کو اپنی مذہب کی دعوت دیں۔ انھوں نے باشندگان ہند کے مذہبی تشخص کو علاحدہ رکھا اور محض ان کی دنیاوی ترقی کے لیے کوشاں رہے۔

## کا رہائے نمایاں
ڈیوڈ کا احساس تھا کہ اس ملک کو انگریزی تعلیم کی ضرورت ہے۔ چنانچہ اس موضوع پر وہ اپنے گاہکوں سے گفتگو کیا کرتے۔ سنہ 1814ء میں راجا رام موہن رائے کلکتہ پہنچے اور جلد ہی دونوں دوست بن گئے۔ سنہ 1816ء میں ڈیوڈ از خود رام موہن رائے کی آتمی سبھا پہنچے۔ وہاں دونوں نے کلکتہ میں انگریزی اسکول کے قیام پر خوب غور و خوض کیا۔ بابو بدی ناتھ مکھرجی جو آتمی سبھا کے رکن تھے، انھوں نے بعد میں اس معاملے پر سپریم کورٹ کے چیف جسٹس سر ہائیڈ ایسٹ سے گفتگو کی۔ ان مباحثوں اور ملاقاتوں کا نتیجہ ہندو کالج کے قیام (20 جنوری 1817ء) کی صورت میں ظاہر ہوا اور یہی کالج بعد میں پریزیڈنسی کالج کہلایا۔

مزید برآں 6 مئی 1817ء کو قائم ہونے والی "اسکول بک سوسائٹی" کے قیام میں ڈیوڈ کا کلیدی کردار رہا۔ اس سوسائٹی نے بنگالی اور انگریزی دونوں زبانوں میں درسی کتابوں کی اشاعت کا بیڑا اٹھایا۔ بنگالی نشاۃ ثانیہ میں اس سوسائٹی کا بہت اہم کردار رہا ہے۔

## مزید پڑھیے
* *Reverend Krishnamohan Bandyopadhyaya* (in Bengali) by Mayukh Das, Kolkata:Paschimbanga Anchalik Itihas O Loksanskriti Charcha Kendra (2014) 
* "A biographical sketch of David Hare" by Peary Chand Mittra.
* *Ramtanu Lahiri O Tatkalin Banga Samaj* in Bengali by Sivanath Sastri (English Translation)

## حوالہ جات

## بیرونی روابط
* 

زمرہ:بھارتی اسکولوں و کالجوں کے بانیان
زمرہ:کولکاتا کے اسکالر
زمرہ:بنگالی معلمین
زمرہ:انیسویں صدی کے ہندوستانی معلمین
زمرہ:پریزیڈنسی یونیورسٹی، کولکاتا
زمرہ:کولکاتا کے شیرف
زمرہ:مغربی بنگال کے معلمین
زمرہ:بانیان سکاٹش کمپنی
زمرہ:برطانوی ہند میں برطانوی شخصیات
انقلاب شمسی

**انقلاب شمسی**سال کے ان دو زمانوں میں سے کوئی ایک جب سورج خط استوا سے دور ترین ہوتا ہے، شمال میں سب سے زیادہ دوری کا یہ نقطہ ٢١ جون کو اور جنوب میں٢٢ دسمبر کو ہوتا ہے، اوّل الذکر کو گرمائی انقلاب شمسی اور آخر الذکر کو سرمائی انقلاب شمسی کہتے ہیں۔ اس کا یک مطلب یہ بھی ہے کہ ؛ دور شمسی میں ان دو نقاط میں سے کوئی ایک جہاں ان زمانوں میں سورج ہوتا ہے، ان کو علی الترتیب راس سرطان اور راس جدی بھی کہتے ہیں۔ یعنی سال کے دوران وہ لمحہ ہے جب سورج خط سرطان یا خط جدی کے اوپر سے گزرتا ہے۔ یہ سال میں دو بار ہوتا ہے۔

زمرہ:تقویم
زمرہ:جون کی تقریبات
زمرہ:دسمبر کی تقریبات
زمرہ:فلکیات میں وقت
زمرہ:علم نجوم کے تکنیکی عوامل
زمرہ:ویکی ڈیٹا سے مختلف مختصر وضاحت
زمرہ:انقلابین
زمرہ:موسم گرما
زمرہ:ایام
زمرہ:فصلی موسم
زمرہ:سردیوں کی تعطیلات
زمرہ:فلکی میکانیات
زمرہ:سورج
زمرہ:زمین
زمرہ:موسمی تعطیلات
زمرہ:علم آب و ہوا
زمرہ:ایام سال
زمرہ:لوک کہانیاں
سرمائی انقلاب شمسی

**سرمائی انقلاب شمسی** سال کے دوران وہ لمحہ ہے جب سورج خط جدی کے اوپر سے گزرتا ہے۔ یہ سال میں ایک بار ہوتا ہے۔
زمرہ:جون کی تقریبات
زمرہ:دسمبر کی تقریبات
زمرہ:سرمائی تہوار
زمرہ:بین الاقوامی رسوم
زمرہ:انقلابین
زمرہ:رصدی فلکیات
زمرہ:جغرافیائی اصطلاحات
زمرہ:سردیوں کی تعطیلات
زمرہ:سورج
زمرہ:علم الخلاء
زمرہ:علم نجوم
زمرہ:نظام شمسی
2017ء گورکھپور اسپتال میں اموات

اتر پردیش، بھارت کے گورکھپور میں واقع سرکاری زیر سرپرستی چلنے والے بی آر ڈی میڈیکل کالج میں کئی چھوٹے بچوں کی 2017ء میں موت واقع ہو گئی۔ 2 ستمبر، 2017ء کو موصولہ اطلاع کے مطابق 1,317 بچے اس سال اسپتال میں فوت ہوئے تھے۔ ان اموات پر ذرائع ابلاغ نے کڑی نظر ڈالی جب اگست کے مہینے میں 325 بچے وہاں فوت ہوئے تھے۔ حالاں کہ 2017ء کے پہلے آٹھ مہینوں کی اموات پچھلے سالوں سے گھٹ چکی تھی، جب بچوں کی موت کی شرح 2014ء میں 5,850 تھی؛ 2015ء میں 6,917 تھی اور 2016ء میں تھی۔

موت کی بڑی وجہ ایکیوٹ اینسیفلائٹیٹیس سینڈروم بتائی گئی ہے؛ 29 اگست، 2017ء تک 175 اینسیفلائٹیٹیس کی وجہ سے مر چکے تھے (جس میں 77 تو اگست ہی میں مر چکے تھے)۔ 2016ء میں یہ تعداد 641 تھی۔

## بچوں کی اموات
بی آر ڈی میڈیکل کالج اتر پردیش کے سب سے بڑے سرکاری اسپتالوں میں سے ایک ہے جس میں نو زائیدہ بچوں اور بچوں کی اینسیفلائٹیس کا علاج کرنے کی سہولت ہے۔ یہ اسپتتال 1978ء سے کئی بچوں کی موت کا مشاہدہ کر چکا ہے جب گورکھپور علاقے میں میں اینسیفلائٹیس کی وبا پھیلی تھی۔ 1978–2017 کے عرصے میں 25,000 اینسیفلائٹیس کی موتیں واقع ہوئی ہیں۔

2017ء میں 3 ستمبر تک 1,317 بچے اسپتال میں دم توڑ چکے تھے۔ یہ شرح پچھلے سالوں کے مقابلے کم ہے۔

2 ستمبر 2017ء تک دست یاب معلومات کے حساب سے اگست کے کے مہینے میں سب سے زیادہ اموات واقع ہوئے (325)۔

## اگست اموات

جیسا کہ اوپر لکھا جا چکا ہے کہ اکست 2017ء میں سب سے زیادہ 325 اموات واقع ہوئے۔ میڈیا کے پاس آکسیجن سپلائی کرنے والی کمپنی کے بی آر ڈی میڈیکل کالج کے پرنسپل کو لکھا گيا وہ خط بھی ہے جس میں بقایاجات ادا کرنے کی بات کہی گئی ہے۔ کمپنی نے بقایاجات کی ادائیگی نہ ہونے کے سبب آکسیجن کی فراہمی کے لیے معذوری ظاہر کی تھی۔ اسے آکسیجن کی کمی واقع ہوئی اور فوری اقدامات درکار تھے۔ ایسے میں ڈاکٹر کفیل خان اور کچھ اور لوگوں نے تمام تر کوشش کی کہ بچوں کی اموات نہ ہوں یہ کم سے کم ہو۔ ڈاکٹر کفیل بے تو اپنے خرچ پر آکسیجن بھی منگوایا اور لی گئی چھٹی کے دن بھی کام ہنگامی طور کام کے لیے آئے تھے۔ پھر بھی اموات کی شرح اگست کے مہینے میں سب سے زیادہ ہی رہی۔ اسی ہسپتال سے 29-27 اگست مزید 60 بچوں کی موت کی خبر آئی جن میں 31 نوزائیدہ تھے۔

## مزید دیکھیے
* کفیل خان (ڈاکٹر)

## حوالہ جات

زمرہ:2017ء کی آفات صحت
زمرہ:2017ء کی وفیات
زمرہ:اتر پردیش میں آفات
زمرہ:بھارت میں آفات صحت
زمرہ:بھارت میں بچوں کی صحت
زمرہ:تاریخ اتر پردیش (1947ء–تاحال)
زمرہ:صفحات مع گراف
زمرہ:گورکھپور
زمرہ:ویکی ڈیٹا سے مطابقت رکھنے والی مختصر تفصیل
زمرہ:آفات صحت
زمرہ:اتر پردیش
کٹورا بھر خون (1920ء ہندی فلم)

1920ء میں ہدایت کار **[[شری ناتھ پٹناکر]] ** کی فلم **کٹورا بھر خون** سینما گھروں کی زینت بنی۔ اس فلم کے اداکاروں میں ٹرمبک راؤ پردھان، تارا کورے گاؤنکر، بابا ویاس اور کے جی گوکھلے شامل تھے۔ اس فلم کے فلمساز شری ناتھ پٹناکر اور دوارکاداس سمپت تھے اور فلم کی کہانی موہن لال جی ڈیو نے لکھی۔ اس فلم ”کٹورا بھر خون“ کے فلمساز شری ناتھ پٹناکر''' (؟-1941ء) ایک کامیاب ہندوستانی فلم ساز، ہدایت کار اور سنیما کی اہم شخصیت تھے۔ یہ ہندوستانی سنیما کی سرخیل شخصیات میں شمار ہوتے ہیں

## اداکار
*  ٹرمبک راؤ پردھان
* تارا کورے گاؤنکر
* بابا ویاس
* کے جی گوکھل

## کہانی
خاموش فلموں کی اکثریت دیومالائی کہانیوں پر مشتمل ہوتی تھیں لیکن یہ ہندوستانی سنیما کی پہلی سماجی فلم تھی۔
## حوالہ جات

## بیرونی روابط
* آئی ایم ڈی بی

زمرہ:1920ء کی فلمیں
زمرہ:ہندی زبان کی فلمیں
زمرہ:بھارتی فلمیں
زمرہ:بھارتی خاموش فلمیں
زمرہ:بھارتی سیاہ و سفید فلمیں
زمرہ:ویکی ڈیٹا سے مختلف مختصر وضاحت
عائشہ میراں کی جنسی زیادتی کا واقعہ

**عائشہ میراں کی جنسی زیادتی اور قتل کا مجرمانہ واقعہ** وجے واڑا میں 2007ء میں ہوا تھا۔ اس معاملے کو خصوصیت کے ساتھ بھارت بھر کے اخبارات اور ٹیلی ویژن چینل لمبے عرصے تک عوام کے سامنے لاتے رہے اور یہ معاملہ کئی مذاکروں کا حصہ بھی بنا رہا۔

## جرم

عائشہ میراں نامی ایک 19 سالہ فارمیسی کی طالبہ تھی جس کو وجے واڑا میں اس کے ہاسٹل میں 22 سالہ پی۔ ستیم بابو نے بے رحمی سے آبرو ریزی کرنے کے بعد اس کا قتل کر دیتا ہے۔ چاقو سے زخمی ہونے کے بعد اس کا فوت شدہ جسم 27 دسمبر 2007ء کو باتھ روم میں پایا گیا تھا۔ لاش کے ساتھ قاتل کا نوشتہ ایک خط چھوڑا گیا تھا جس میں بتایا گیا تھا کہ چوں کہ عائشہ نے اس کے پیار کو ٹھکرا دیا تھا، اس لیے اس کی پہلے عزت لوٹی گئی اور پھر اس کا قتل کر دیا گیا۔

## پولیس کے دعووں پر شک
پی۔ ستیم بابو کے رشتے داروں اور انسانی حقوق کے لیے فعال شخصیات کا الزام ہے کہ پولیس معاملے میں حقیقی مجرموں کو بچانے کی کوشش میں اسے پھنسانے کی کوشش کر رہی تھی۔ انھوں نے کہا کہ ستیم بابو نفسیاتی مرض سے متاثر ہے اور چل بھی نہیں سکتا۔ نظام انسٹی ٹیوٹ آف میڈکل سائنسیز کے ڈاکٹروں نے اس کے چلنے کی دقت کی تصدیق کی تھی۔ اس کے علاوہ متاثرہ لڑکی کے ماں باپ نے بھی پولیس کی اس بات کا انکار کیا کہ بابو نے عائشہ کا قتل کیا ہے اور ان لوگوں نے دعویٰ کیا کہ پولیس کچھ سیاست سے جڑے بااثر لوگوں کو بچانے کی کوشش کر رہی ہے۔

## گرفتاری، فرار ہونا اور پھر گرفتاری

پی۔ ستیم بابو پہلی بار اگست 2008ء میں گرفتار ہوا تھا۔ اس کے باوجود، پکڑے جانے کے چند ہی گھنٹوں میں وہ پولیس اہل کاروں کو اس وقت دھوکا دینے اور بھاگنے میں کامیاب ہو گیا جب پولیس کا ایک جتھا نلگونڈہ ضلع کے سوریا پیٹ میں کھانے کے لیے ایک ہوٹل گیا تھا۔ پولیس حیدرآباد کے ایک اسپتال میں علاج کے بعد ملزم کو وجے واڑا لے جا رہی تھی۔ وجے واڑا پولیس نے ملزم کے فرار ہونے کے فوری بعد 11 پولیس ملازمین کو معطل کر دیا تھا۔ بچنے کی ساری کوششوں کے باوجود ستیم بابو آندھرا پردیش کے کرشنا ضلع میں کچھ ہی گھنٹوں میں پکڑ لیا گیا تھا۔

## عدالتی فیصلہ
وجے واڑا میں خواتین کی ایک خصوصی عدالت نے قتل کے لیے تعزیرات ہند کی دفعہ 302 کے تحت پی۔ ستیم بابو کو 14 سال جیل کی سزا سنائی اور آبرو ریزی کے لیے تعزیرات ہند کی دفعہ 376 کے تحت 10 سال قید بامشقت کی سزا سنائی۔ عدالت نے دونوں جیل کی میعادوں کو ساتھ ساتھ پورا ہونے کا حکم دیا۔ عدالت نے ستیم بابو کو 1،000 روپے جرمانہ دینے یا چھ مہینے کی مزید سزا جیل میں گزارنے کا حکم دیا تھا۔

2017ء کے ایک فیصلے میں حیدرآباد ہائی کورٹ نے ستیم بابو کو عائشہ کے قتل کے معاملے میں بری کر دیا۔ عدالت نے پولیس عہدے داروں کی سرزنش کی اور یہ ہدایت کی کہ افسروں کے خلاف کارروائی شروع کی جانی چاہیے۔ عدالت نے ستیم کے ایک لاکھ تک کے اخراجات کی پا بجائی بھی کی۔

## حوالہ جات

زمرہ:بھارت میں خواتین کے خلاف تشدد
زمرہ:2007ء میں قتل
زمرہ:خواتین کے خلاف تشدد کے واقعات
زمرہ:بھارت میں عصمت دری
زمرہ:آندھرا پردیش میں جرم
زمرہ:بھارت میں قتل
زمرہ:ایشیا میں 2007ء میں قتل
زمرہ:بھارت میں 2000ء کی دہائی میں قتل
زمرہ:2007ء میں بھارت میں جرائم
زمرہ:بھارت میں 2007ء میں قتل
زمرہ:آندھرا پردیش میں 2000ء کی دہائی
زمرہ:2000ء کی دہائی کے مقدمے
زمرہ:بھارت میں پولیس کی بداطواری
زمرہ:2000ء کی دہائی میں عصمت دری
زمرہ:بھارت میں مقدمات کی سماعت
زمرہ:وجئے واڑہ
زمرہ:عصمت دری کے مقدمات
زمرہ:لڑکیوں پر تشدد کے واقعات
نادم سیتاپوری

**نادم سیتاپوری** (پیدائش: 27 جنوری 1914ء– وفات: 18 مارچ 1983ء) اردو کے ممتاز ادیب، فلمی کہانی نویس، محقق اور ماہر غالبیات تھے۔

## سوانح
نادم کا اصل نام سید محمد اظہر تھا۔ نادم کی پیدائش سیتاپور کے قصبہ قضیارہ میں 27 جنوری 1914ء کو ہوئی۔

## وفات
نادم سیتاپوری کی وفات 18 مارچ 1983ء  کو کراچی میں بعمر 69 سال 1 ماہ 19 دن ہوئی۔تدفین قبرستان جامعہ کراچی میں کی گئی۔

## تصانیف
نادم سیتاپوری کی تصانیف یہ ہیں:
* انتخاب فتنہ
* خیابانِ غالب
* غالب کے کلام میں الحاقی عناصر
* فورٹ ولیم کالج اور اکرام علی
* منجدھار

## حوالہ جات



زمرہ:1914ء کی پیدائشیں
زمرہ:1983ء کی وفیات
زمرہ:کراچی کی شخصیات
زمرہ:پاکستانی مصنفین
زمرہ:پاکستانی مسلم شخصیات
زمرہ:اردو تنقید نگار
آشوتوش مکھرجی

**آشوتوش مکھرجی** (29 جون 1864ء – 25 مئی 1924ء) ایک بنگالی معلم، قانون دان، بیرسٹر، ریاضی دان اور متعدد الالسنہ صلاحیت کے مالک تھے۔ آشوتوش پہلے طالب علم تھے جنھیں کلکتہ یونیورسٹی نے دوہری سند (ریاضی اور طبیعیات میں ایم اے) دی تھی۔ آشوتوش ہندوستانی تعلیم کے میدان میں غالباً سب سے قدآور اور بااثر شخصیت سمجھے جاتے ہیں۔ وہ انتہائی خود دار، باحوصلہ اور زبردست انتظامی صلاحیت کے حامل تھے۔

وہ کلکتہ یونیورسٹی کے دوسرے ہندوستانی شیخ الجامعہ تھے جو 1906 سے 1914 تک اور پھر 1921 سے 1923 تک اس منصب پر فائز رہے۔ سنہ 1906ء میں بنگال ٹیکنکل انسٹی ٹیوٹ اور 1914ء میں کلکتہ یونیورسٹی کے سائنس کالج کے قیام کا سہرا آسوتوش کے سر جاتا ہے۔

مکھرجی نے یونیورسٹی آف کالج آف لا کے قیام میں بھی انتہائی متحرک کردار کیا تھا۔ سنہ 1908ء میں کلکتہ میتھمیٹکل سوسائٹی کا قیام بھی آشوتوش کی کوششوں کا نتیجہ تھا اور وہ 1908ء سے 1923ء تک سوسائٹی کے صدر بھی رہے۔ سنہ 1914ء میں انھوں نے انڈین سائنس کانگریس کی افتتاحی نشست کی صدارت کی تھی۔ نیز سنہ 1916ء میں جب وہ کلکتہ یونیورسٹی کے شیخ الجامعہ تھے اس وقت ان کی نگرانی میں آشوتوش کالج بھی قائم ہوا۔

انھیں ان کی حوصلہ مندی، حب ذات، علمی بلندی اور برطانوی حکومت کے تئیں سخت رویہ اختیار کرنے کی بنا پر اکثر "شیر بنگال" (بانگلار باگھ) کہا جاتا ہے۔

## ذاتی زندگی
مکھرجی نے سنہ 1885ء میں جوگمایا دیوی سے شادی کی جس سے ان کے سات بچے ہوئے، کملا، رام پرساد، سیام پرساد، اوما پرساد، املا، بام پرساد اور رمالا۔ ان کے سب سے مشہور فرزند سیام پرساد مکھرجی نے بھارتیہ جن سنگھ قائم کیا تھا جو موجودہ بھارتیہ جنتا پارٹی کا راست پیشرو ہے۔ رام پرساد کلکتہ ہائی کورٹ کے جج رہے جبکہ اوما سیاح اور سفرنامہ نگار کی حیثیت سے مشہور ہوئیں۔
## مزید دیکھیے
* بنگالی نشاۃ ثانیہ

## حوالہ جات

زمرہ:1864ء کی پیدائشیں
زمرہ:1924ء کی وفیات
زمرہ:اساتذہ بھارتی تعلیم گاہیں
زمرہ:انیسویں صدی کے ہندوستانی ریاضی دان
زمرہ:انیسویں صدی کے ہندوستانی قانون دان
زمرہ:ایشیاٹک سوسائٹی کے صدور
زمرہ:برہمو شخصیات
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:بنگالی ہندو
زمرہ:بیسویں صدی کے بھارتی تعلیمی نظریہ ساز
زمرہ:بیسویں صدی کے بھارتی ریاضی دان
زمرہ:بیسویں صدی کے بھارتی قانون دان
زمرہ:بھارتی اسکولوں و کالجوں کے بانیان
زمرہ:پریزیڈنسی یونیورسٹی، کولکاتا کے فضلا
زمرہ:رائل آئرش اکیڈمی کے ارکان
زمرہ:کلکتہ یونیورسٹی کے فضلا
زمرہ:کولکاتا کے اسکالر
زمرہ:نائٹس بیچلر
زمرہ:ہندوستانی نائٹ
زمرہ:کلکتہ یونیورسٹی کے فکیلٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی معلمین
زمرہ:انیسویں صدی کے ہندوستانی اسکالر
زمرہ:بیسویں صدی کی بنگالی شخصیات
زمرہ:بیسویں صدی کے بھارتی معلمین
زمرہ:بیسویں صدی کے بھارتی ماہرین لسانیات
زمرہ:بیسویں صدی کے ہندوستانی اسکالر
زمرہ:بنگالی ریاضی دان
زمرہ:بنگالی سائنس دان
زمرہ:مغربی بنگال کے معلمین
زمرہ:انڈین اکیڈمک کے ایڈمنسٹریٹر
زمرہ:بھارتی تعلیمی نظریہ ساز
زمرہ:بھارتی معلمین
زمرہ:بھارتی ماہرین قانون
زمرہ:بھارتی وکلاء
زمرہ:ہندوستانی ریاضی دان
زمرہ:بھارتی محققین
زمرہ:بھارتی سائنسدان
زمرہ:انیسویں صدی کے ہندوستانی تعلیمی نظریہ ساز
زمرہ:یونیورسٹی آف کلکتہ کے وائس چانسلر
زمرہ:بنگالی نائٹ
کالی کرشن متر

**کالی کرشن متر** (1822ء – 2 اگست 1891ء) بنگال کے ایک مخیر، معلم اور مصنف تھے۔ انھوں نے ہندوستان میں سب سے پہلا غیر سرکاری نسواں اسکول قائم کیا تھا۔

## ذاتی زندگی
کالی کرشن متر کی پیدائش برطانوی ہند میں کلکتہ میں ہوئی۔ ان کے والد کا نام شیوناراین متر تھا۔ انھوں نے ابتدائی اور ثانوی تعلیم ہیئر اسکول میں حاصل کی اور بعد ازاں پریزیڈنسی کالج میں داخلہ لیا لیکن معاشی مجبوریوں کی بنا پر انھیں اپنا تعلیمی سلسلہ موقوف کرنا پڑا۔ اس کے بعد وہ باراسات میں واقع اپنی نانیہال میں قیام پزیر رہے۔ ان کے بڑے بھائی نوین کرشن متر ایک معروف معالج تھے۔

## سماجی زندگی
کالی کرشن متر بنگال کے اصلاح سماج اقدامات اور ترقی پسند تعلیمی تحریک کے سرگرم کارکن تھے۔ سنہ 1847ء میں انھوں نے اپنے بھائی نوین کرشن اور ماہر تعلیم پیارے چرن سرکار کے ساتھ مل کر باراسات میں ایک نجی نسواں اسکول قائم کیا۔ ہندو اشرافیہ کے خاندانوں کی بچیوں کے لیے یہ پہلا اسکول تھا جسے ایک ہندوستانی نے قائم کیا تھا۔ ابتدا میں اسکول میں صرف دو بچیاں تھیں جن میں سے ایک نوین کرشن کی بیٹی کنتی بالا تھی۔ اس وقت کے ہندو زمین داروں اور قدامت پرست سماج اس طرح کی کوششوں کے سخت مخالف تھے تاہم ایشور چندر ودیا ساگر اور جان ایلیٹ ڈرنک واٹر بیتھون نے کالی کرشن کی اس عظیم کوشش کو خون سراہا اور ان کی مدد کی۔ بعد مں اس اسکول کا نام کالی کرشن گرلز ہائی اسکول کر دیا گیا۔ حتی کہ سنہ 1849ء میں جب بیتھون کاؤنسل آف ایجوکیشن کے صدر کی حیثیت سے وہاں گئے تو وہ بھی خاصے متاثر ہوئے اور انھیں تحریک ملی۔ کالی کرشن نے باراسات میں سائنسی زراعت، شجرکاری اور تحقیق کے لیے 150 بیگھہ زمین کا انتظام کیا اور اس مقصد کے لیے انھوں نے انگلستان سے جدید آلات منگوائے۔

## حوالہ جات

زمرہ:1822ء کی پیدائشیں
زمرہ:1891ء کی وفیات
زمرہ:اساتذہ بھارتی تعلیم گاہیں
زمرہ:انیسویں صدی کے ہندوستانی معلمین
زمرہ:بنگالی شخصیات
زمرہ:بنگالی مصنفین
زمرہ:بنگالی نشاۃ ثانیہ سے منسلک شخصیات
زمرہ:بنگالی ہندو
زمرہ:بھارت میں تعلیم نسواں
زمرہ:بھارتی اسکولوں و کالجوں کے بانیان
زمرہ:بھارتی مخیرین
زمرہ:بھارتی مصلحین
زمرہ:کولکاتا کے مصنفین
زمرہ:ہندوستان میں بیوگی
زمرہ:بنگالی معلمین
زمرہ:انیسویں صدی کی بنگالی شخصیات
زمرہ:انیسویں صدی کے ہندوستانی تعلیمی نظریہ ساز
زمرہ:انیسویں صدی کے ہندوستانی مصنفین
زمرہ:مغربی بنگال کے معلمین
زمرہ:بھارتی تعلیمی نظریہ ساز
زمرہ:بھارتی معلمین
زمرہ:بھارتی مرد مصنفین
زمرہ:بھارتی سماجی کارکن
زمرہ:بھارتی مصنفین
زمرہ:پریزیڈنسی یونیورسٹی، کولکاتا کے فضلا
زمرہ:ہندوستان کے سماجی مصلحین
زمرہ:انیسویں صدی کے بھارتی مرد مصنفین
زمرہ:بنگال پریذیڈنسی کی شخصیات
ہریش چندر مکھرجی

**ہریش چندر مکھرجی** ()(1824ء – 1861ء) ایک ہندوستانی صحافی، ہندو پیٹریاٹ کے مالک و مدیر اور محب وطن تھے جنھوں نے انڈگو کاشتکاروں کا زبردست دفاع کیا اور حکومت کو تبدیلیاں متعارف کرانے پر مجبور کیا۔

## ابتدائی زندگی
ہریش چندر کے والد کا نام رام دھان مکھرجی تھا، ان کا آبائی وطن پورب بردھمان ضلع میں واقع سری دھار پور تھا لیکن انھوں نے اپنے ماموں کے یہاں بھوانی پور، کلکتہ میں پرورش پائی۔ اس وقت کی روایت کے بموجب ان کے والد کی تین بیویاں تھیں۔ ہریش چندر مکھرجی تیسری بیوی رکمنی دیوی سے تھے۔ وہ یونین اسکول کے طالب علم تھے لیکن غربت کی وجہ سے تعلیمی سلسلہ جاری نہ رکھ سکے۔ بعد ازاں انھوں نے ایک چھوٹی سی کمپنی میں کام کرنا شروع کیا تاہم کچھ عرصے بعد مسابقاتی امتحان کے ذریعہ انھیں فوجی محاسب عام (ملٹری آڈیٹر جنرل) کے دفتر میں منشی کی ملازمت مل گئی جہاں وہ آہستہ آہستہ ترقی کرتے رہے اور بالآخر یہیں سے وظیفہ یاب ہوئے۔

## ہندو پیٹریاٹ
ہریش چندر نے نجی طور پر علم حاصل کیا تھا اور خصوصاً تاریخ، سیاسیات، قانون اور انگریزی زبان میں اعلی استعداد حاصل کر لی تھی۔ وہ اپنے مضامین میں حکومت پر سخت تنقیدیں کرتے۔ ہریش چندر ہندو پیٹریاٹ کی ابتدا یعنی 1853ء ہی سے منسلک رہے۔ سنہ 1855ء میں وہ اس کے مالک اور مدیر بن گئے۔ اس میں سمبوناتھ پنڈت قانونی امور پر مضامین لکھا کرتے تھے۔

## وفات
ہریش چندر نے 14 جون 1861ء کو وفات پائی۔ چونکہ انھوں نے معاشرے کی ترقی کے لیے اپنا سب کچھ قربان کر دیا تھا اس لیے ترکہ میں انھوں نے محض اپنا گھر اور ہندو پیٹریاٹ پریس چھوڑے۔ نیل کاشتکاروں پر مظالم کے خلاف ہندو پیٹریاٹ میں انھوں نے ایک رپورٹ شائع کی تھی، جس پر ان کے خلاف مقدمہ دائر کر دیا گیا۔ اسی مقدمے کے دوران میں ان کا گھر بھی نیلامی پر چڑھ گیا۔ چنانچہ گریش چندر گھوش نے قوم سے درخواست کی وہ ہریش چندر کا گھر بچالیں، اس موقع پر کالی پرسن سنگھ اور دیگر افراد نے سرمایہ فراہم کیا اور یوں گھر نیلام ہونے سے بچ گیا۔

## بیرونی روابط
* 

## حوالہ جات

زمرہ:1824ء کی پیدائشیں
زمرہ:1861ء کی وفیات
زمرہ:انیسویں صدی کے ہندوستانی صحافی
زمرہ:برہمو شخصیات
زمرہ:بنگالی زبان کے بیرونی روابط پر مشتمل مضامین
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:ضلع مشرقی بردھامن کی شخصیات
زمرہ:کولکاتا کے مصنفین
زمرہ:مغربی بنگال کے صحافی
زمرہ:بیسویں صدی کے بھارتی صحافی
زمرہ:ہندوستانی صحافی
بھارتی طوفان گرد و باد، 2018ء

2 تا 3 مئی 2018ء، تیز رفتار طوفان گرد و باد نے شمالی بھارتی ریاستوں اتر پردیش اور راجستھان میں شدید نقصان پہنچایا، کم از کم 125 سے زیادہ افراد ہلاک اور 200 سے زیادہ زخمی ہوئے۔ ریاست راجستھان میں، کم سے کم 35 افراد ہلاک ہو گئے اور تیز ہواؤں کی وجہ سے 8000 بجلی کے کھمبے اور سیکنڑوں درختوں کے گرنے سے 200 افراد زخمی ہوئے۔ ہمسایہ ریاست اتر پردیش میں، مرنے والوں کی تعداد 73 سے زیادہ ہے، مرنے والوں کی سب سے بڑی تعداد آگرہ میں تھی جہاں 43 افراد ہلاک ہوئے۔

## پس منظر
گرد کا طوفان بھارت کا موسمی طوفان ہے۔طوفان عام طور پر موسم گرما کے مہینوں میں آتے ہیں، جب موسم خشک ہوتا ہے تو قدرتی طور پر گزرتی ہوئی ہوائیں گرد کو اوپر کی طرف اٹھاتی ہیں۔ اس طرح کے طوفان میں مرنے والوں کی کم سے کم تعداد 12 رہی ہے، آخری ایسا طوفان بھارت میں 11 اپریل 2018ء میں آیا جس سے 19 افراد ہلاک ہوئے۔

## طوفان اور نقصانات
گرد کے طوفان مون سون کے موسم میں شروع ہوتے ہیں۔چند دن قبل، خطے کے ماہرین موسمیات نے ہفتے کے دوران میں جھکڑوں اور گرد کے طوفان کی تیش کوئی کی تھی۔ اس طوفان کی ایک بنیادی وجہ خطے کا غیر معمولی بلند درجہ حرارت تھا، جس نے موسم کی شدت میں اضافہ کیا۔

گرد کا طوفان پہلے پہل 2 مئی 2018ء کو شروع ہوا، بنیادی طور پر یہ طوفان اتر پردیش اور راجستھان ریاستوں میں آیا۔ اتر پردیش میں 73 افراد ہلاک ہوئے، ان میں آگرہ شہر میں 43 افراد ہلاک ہوئے، جو کسی شہر میں ہلاک ہونے والوں کی سب سے بڑی تعداد ہے; جب کہ 21 افراد کھرگھر میں ہلاک ہوئے، جو شہر کے 50 کلومیٹر جنوب مغرب میں واقع ایک گاؤں ہے۔ راجستھان میں کم سے کم 35 افراد ہلاک ہوئے، جہاں ضلع الور میں شدید تباہی ہوئی; اور بھرت پور اور دھول پور کے اضلاع بھی متاثر ہوئے۔ 4 افراد ریاست اتراکھنڈ میں ہلاک ہوئے، اور دہلی بھی متاثر ہوا۔ طوفان میں 200 افراد زخمی ہوئے۔

زیادہ نقصان کی جوہ گرد کی جبائے تیز ہواشں کو قرار دیا گیا ہے۔ راجستھان میں، 200 سے 300 بجلی کے بڑے کھمبے گر جانے سے بجلی منقطع ہو گئی اور ضلع الور میں اسکول بند کر دیے گئے تھے۔

کیوں کہ موسمی حالات ابتر تھے، اس لیے اتر پردیش حکومت نے ان 48 گھنٹوں میں عوام کو احتیاط برتنے کی ہدایت کی۔

## آفت کے بعد
حکومت اتر پردیش نے ہلاک شدگان کے ورثا کو  دینے کا اعلان کیا ہے۔

## حوالہ جات

## بیرونی روابط
* بھارت میں ریت کے طوفان سے تباہی
* انڈیا میں آنے والے حالیہ طوفان اتنے تباہ کن کیوں؟، بی بی سی اردو پر

زمرہ:2018ء کی قدرتی آفات
زمرہ:2018ء میں بھارت میں آفات
زمرہ:اتر پردیش میں آفات
زمرہ:ایشیا میں مئی 2018ء کے واقعات
زمرہ:بھارت میں 2018ء
زمرہ:بھارت میں قدرتی آفات
زمرہ:راجستھان میں آفات
زمرہ:طوفان گرد و باد
زمرہ:ویکی ڈیٹا سے مطابقت رکھنے والی مختصر تفصیل
زمرہ:2018ء میں موسمیات
رام کرشن

**رام کرشن پرم ہنس** (18 فروری 1836ء – 16 اگست 1886ء) انیسویں صدی عیسوی میں ہندوستان کے ایک سنت اور یوگی تھے۔ ان کا پیدائشی نام **گدادھر چٹرجی** یا **گدادھر چٹوپادھیائے** تھا۔ رام کرشن آغاز شباب ہی میں روحانی سرمستیوں سے گذر چکے تھے اور مختلف مذاہب کی روایتوں اور فلسفوں کے دلدادہ تھے جن میں کالی، تنتر، ویشنو بھکتی اور ادویت ویدانت قابل ذکر ہیں۔ اہل بنگال میں ان کے انتہائی احترام و عقیدت ہی کا نتیجہ تھا کہ ان کے مشہور شاگرد سوامی ویویکانند نے رام کرشن مشن کی بنیاد رکھی۔ رام کرشن کے معتقدین انھیں برہم کا اوتار مانتے ہیں جبکہ بعض انھیں وشنو کا اوتار سمجھتے ہیں۔

## ابتدائی زندگی
### پیدائش اور بچپن
رام کرشن پرم ہنس 18 فروری 1836ء کو مغربی بنگال کے ضلع ہوگلی میں واقع کامار پکور گاؤں میں پید ہوئے۔ ان کا خاندان انتہائی غریب لیکن پاک باز برہمن تھا۔ اس وقت تک کامار پکور میں شہری زندگی کے آثار نہیں پہنچے تھے، وہاں چاول کے کھیت، کھجور کے اونچے اونچے درخت، کیلے، کچھ جھرنے اور دو شمشان گھاٹ تھے۔ ان کے والد کا نام کھودی رام چٹوپادھیائے اور والدہ کا نام چندرمنی دیوی تھا۔ رام کرشن کے پیروکاروں کے بقول، ان کی پیدائش سے پہلے ان کے والدین کے ساتھ کچھ مافوق الفطرت واقعات بھی پیش آئے تھے۔ گیا میں ان کے والد خودی رام نے ایک خواب دیکھا جس میں بھگوان گدادھر (وشنو کا ایک روپ) نے ان سے کہا کہ وہ ان کے بیٹے کی شکل میں جنم لیں گے۔ اسی طرح رام کرشن کی والدہ چندرمنی دیوی نے دیکھا کہ شیو مندر کی روشنی ان کے رحم میں داخل ہو رہی ہے۔

رام کرشن بارہ برس کی عمر تک اپنے گاؤں کے اسکول میں تعلیم حاصل کرتے رہے لیکن بعد میں انھوں نے یہ کہہ کر اسکول جانا ترک کر دیا کہ انھیں اس ذریعہ معاش بننے والی تعلیم سے دلچسپی نہیں ہے۔

## حوالہ جات

## بیرونی روابط

* 
* 
* Cosmic Harmony - Biography of Ramakrishna Paramahamsa
* Om-guru - Biography of Ramakrishna

زمرہ:1836ء کی پیدائشیں
زمرہ:1886ء کی وفیات
زمرہ:احیائے مذہب کی حامی ہندو شخصیات
زمرہ:ادویتی فلاسفہ
زمرہ:انیسویں صدی کے ہندو مذہبی رہنما
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:بنگالی ہندو
زمرہ:بھارت میں سرطان سے اموات
زمرہ:ہندوستان کے ہندو روحانی گرو
زمرہ:بھکتی تحریک
زمرہ:تنتر
زمرہ:روحانی اعمال
زمرہ:سرطان حلق سے اموات
زمرہ:ضلع ہوگلی کی شخصیات
زمرہ:ہندو سنت
زمرہ:ہندو مصلحین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بندوستانی ہندو سنت
زمرہ:ہندوستانی ہندو سنت
زمرہ:مغربی بنگال
زمرہ:انیسویں صدی کی ہندوستانی شخصیات
زمرہ:یوگی
زمرہ:مغربی بنگال کی شخصیات
زمرہ:فلسفہ
زمرہ:ہندومت
زمرہ:بھارت کے مذہبی رہنما
زمرہ:شکتی مت کی شخصیات
تعلیم نسواں

**تعلیم نسواں**، **خواتین کی خواندگی** اور **عورتوں کی تعلیم** وہ جامع اصطلاحات ہیں جو بہ طور خاص آبادی میں شامل خواتین اور لڑکیوں کی تعلیم پر زور دیتے ہیں۔ یہ تعلیم مختلف درجات اور سطحوں کی ہو سکتی ہے۔ مثلًا کچھ آبادیوں میں، جو اب اگر چہ دنیا میں بہت کم ہیں، مگر وہاں پر لڑکیوں کو اسکولی تعلیم ممنوع ہے۔ کچھ جگہ پر روایتی تعلیم کی جگہ پر لڑکیاں گھر ہی میں کچھ پڑھنا لکھنا سیکھ لیتی ہیں جو ایک خاص مقصد کے لیے مفید ہو سکتا ہے۔ یہ مقصد مذہبی تعلیم ہو سکتا ہے یا پھر گھریلو ضروریات کی تکمیل سے متعلق ہو سکتا ہے، جیسے کہ پکوان کی کتابیں یا خیاطی سے متعلق کتابیں۔ کچھ کتابیں لڑکیوں میں معمولی درجے کا سہی، مگر ضروری ہنر پیدا کرتی ہیں، جیسے کہ حنا یا مہندی ڈالنے سے متعلق تعلیم۔ کچھ گھریلو میں روایتی تعلیم نسواں کا تصور صرف اسکول کی تعلیم پر ہی محیط ہوتا ہے۔ اس میں کالج کی سطح کی تعلیم شامل نہیں ہوتی۔ اس کی بنیادی طور پر دو وجوہ ہو سکتے ہیں۔ ایک تو یہ کہ لوگ لڑکی کو گھر میں روزگار کمانے والا فرد نہیں بنانا چاہتے۔ دوسرے یہ تصور ہوتا ہے کہ محدود خواندگی کے باوجود وہ لڑکیاں جو اپنی اسکولی تعلیم مکمل کرتی ہیں، آگے چل کر اپنے خود کے بچوں کی پرورش اور ان کو اسکولی تعلیم کے دوران مدد کر سکتی ہیں۔ کچھ جگہوں پر عورتوں کو خاص طرز کی پیشہ ورانہ تعلیم پر زور دیا جاتا ہے۔ یہ تعلیم عمومًا تدریس کے شعبے سے متعلق ہوتی ہے۔ کیوں کہ یہ تصور ہوتا ہے کہ تدریسی عمل خواتین کی سرشت میں اور تدریس کا شعبہ عورتوں کے لیے اس اعتبار سے محفوظ ہے کہ اس میں انھیں کم سے کم گھومنا پھرنا پڑتا ہے، استحصال کا امکان اور پیشوں کے مقابلے کم ہوتا ہے اور آمدنی عمومًا طے شدہ انداز میں مل جاتی ہے۔ یہ صورت حال عام طور سے اسکول سے تعلق رکھتی ہے۔ اکثر اسکولی تدریسی عملہ زیادہ تر خواتین پر مشتمل ہوتا ہے۔ حالاں کہ تقریبًا یہی صورت حال کا لجوں کی بھی ہے۔ تاہم اسکول کے مقابلے میں عورتوں کی شرکت کالجوں کی تدریس میں کم ہے۔ کم ہی خواتین ایم فل یا پی ایچ ڈی کی سطح تک پہنچتی ہیں۔ صحت کے شعبے میں اگر دیکھا جائے تو اکثر دیکھا گیا ہے کہ اوسط درجے کی تعلیم یافتہ مگر تیمار داری کے شعبے میں پڑھی لکھی خواتین کی کثیر تعداد نرسوں کی شکل میں موجود ہے۔ طبی شعبے میں اعلٰی تعلیم حاصل کرنے والی خواتین دل چسپی رکھتی ہیں۔ تاہم تخصیصی طور امراض طفل یا امراض نسواں پر ان طبی پیشہ خواتین کی توجہ زیادہ ہوتی ہے۔

## تعلیم نسواں کی اہمیت اقبال کی نظر میں
شاعر مشرق محمد اقبال عورت کو تمدن کی جڑ قرار دیتے ہیں۔ ان کی رو سے اگر دیکھا جائے تو یہ جڑہں یعنی ”عورتوں” کی صرف نگہداشت اور دیکھ بھال تعلیم کے ذریعہ ہی ہو سکتی ہے۔ اگر عورت کو تعلیم دی جائے گی تو تمدن کا درخت بار آور ہوگا وہ پھولے گا، پھلے گا، ورنہ نہیں۔

## مزید دیکھیے
* تعلیم
* بھارت میں عورتوں کی تعلیم
* پاکستان میں عورتوں کی تعلیم

## حوالہ جات

زمرہ:آزاد مواد از یونیسکو
زمرہ:تاریخ تعلیم
زمرہ:تعلیمی مسائل
زمرہ:خواتین اور تعلیم
زمرہ:نسائیت اور تعلیم
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:انسانی حقوق
زمرہ:تعلیم بالغاں
زمرہ:تاریخ خواتین